Αρτέμ Ντατσίσιν

Ο Αρτέμ Ντατσίσιν (στα ουκρανικά: Артем Вікторович Дацишин, στα αγγλικά: Artem Viktorovych Datsyshyn) (1979 -17 Μαρτίου 2022) ήταν Ουκρανός χορευτής του μπαλέτου και σολίστ της Εθνικής Όπερας της Ουκρανίας.

Πέθανε στις 17 Μαρτίου 2022 από τα τραύματα που είχε υποστεί κατά τη διάρκεια βομβαρδισμού του Κιέβου από ρωσικές δυνάμεις, στις 26 Φεβρουαρίου 2022, κατά την εισβολή της Ρωσίας στην Ουκρανία.

Βιογραφικό
Ο Αρτέμ Ντατσίσιν γεννήθηκε στη Χερσώνα, στις 26 Ιανουαρίου 1979. Αποφοίτησε από τη Σχολή Χορογραφίας του Κιέβου (Kyiv Choreographic School), που ανήκει στο Μπαλέτο του Κιέβου.https://en.lb.ua/news/2022/03/17/11269_ballet_soloist_national_opera.html Ενώ ήταν ακόμα σπουδαστής συμμετείχε στο Διεθνή διαγωνισμό μπαλέτου Serge Lifar, το 1996, όπου κέρδισε το τρίτο βραβείο. Το 1997 έγινε σολίστ της Εθνικής Όπερας της Ουκρανίας και το 1998 μοιράστηκε το δεύτερο βραβείο στο Διεθνή Διαγωνισμό Μπαλέτου Ρούντολφ Νουρέγιεφ. Το Σεπτέμβριο του 2001 εμφανίστηκε με την Αναστάζια Βολοκχόβα (Anastasia Volochkova) στο Sadler's Wells Theatre, στο Λονδίνο.https://www.uktw.co.uk/archive/dance-or-ballet/anastasia-volochkova/S01419312314/ Το 2004 παρουσίασε στην Ισπανία τη Λίμνη των Κύκνων και την Ωραία Κοιμωμένηhttps://www.majorcadailybulletin.com/news/local/2004/08/10/9920/russian-ballet-tour-majorca.html και το 2014 συμμετείχε στο μπαλέτο Cipollino, με την μουσική του Καρέν Καχατουριάν (Karen Khachaturian) και χορογραφίες του Genrikh Mayorov, του 1995.https://day.kyiv.ua/en/article/culture/cipollino-source-joy Επίσης είχε εμφανιστεί σε πρωταγωνιστικό ρόλο στο έργο Γκιζέλ (Giselle), του Άντολφ Άνταμ, σε χορογραφίες των Jean Coralli και Jules Perrot, στο Ρωμαίος και Ιουλιέτα του Σεργκέι Προκόφιεφ κ.α. και είχε συμμετάσχει σε περιοδείες σε ολόκληρο τον κόσμο.

Σύμφωνα με τον Ρωσοαμερικανό χορογράφο Alexei Ratmansky ο Ντατσίσιν τραυματίστηκε στις 26 Φεβρουαρίου 2022, στη διάρκεια ρωσικού βομβαρδισμού του Κιέβου.https://deadline.com/2022/03/artem-datsyshyn-ukraine-ballet-star-dies-shelling-kyiv-1234982416/ Στις 19 Μαρτίου 2022 ανακοινώθηκε από το BBC News ότι ο Ντατσίσιν κατέληξε δύο μέρες νωρίτερα, στις 17 Μαρτίου, συνεπεία των τραυμάτων του.https://www.bbc.com/news/entertainment-arts-60794419

 Παραπομπές 

Κατηγορία:Ουκρανοί χορευτές